Kam ta’minlanganlar uchun bepul mahsulotlar, jarimaga tortilgan 414 piyoda, “Lirika”ga qarshi kurash va kunning boshqa muhim xabarlari

30-noyabrning e’tiborga molik yangiliklari — “Daryo”ning kechki dayjestida.

1. Prezident topshirig‘i bilan kam ta’minlangan oilalarga qishki mavsum uchun zarur mahsulotlar bepul tarqatilmoqda. Toshkent viloyatida amalga oshirilayotgan shunday ishlarning suratlari e’lon qilindi.
2. Toshkentda YHXB xodimlari tomonidan bir hafta ichida 414 nafar piyodaga jarima solindi. Reydlar davomida 17 617 ta yo‘l harakati qoidabuzarliklari aniqlangan.
3. Toshkentda “Lirika” va “Tramadol” dori vositalarining noqonuniy oldi-sotdisiga chek qo‘yildi. Hozirda mazkur holatlar yuzasidan tekshiruv harakatlari davom ettirilmoqda.
4. Rossiyalik kosmonavt Orol dengizining koinotdan olingan suratini taqdim etdi. Avvalroq, Sergey Ryazanskiy Toshkent shahrining koinotdan olingan suratlari bilan bo‘lishgan edi.
5. Tunisda sobiq baliqchi O‘rtayer dengizida halok bo‘lgan muhojirlar uchun qabriston qurdi. 12 yil ichida u 400 kishini dafn qildi.